2)

muutetaan liite VIII seuraavasti: a) korvataan otsikko ja johdantokappale seuraavasti: ”LIITE VIII OMAISUUSVAKUUDELLISTEN ARVOPAPEREIDEN LAINAKOHTAISTEN TIETOJEN TOIMITTAMISTA JA LAINAKOHTAISIA TIETOKANTOJA KOSKEVAT VAATIMUKSET Tätä liitettä sovelletaan kattavien ja yhdenmukaisten lainakohtaisten tietojen toimittamiseen omaisuusvakuudellisten arvopapereiden lainasammiota koskevista, kassavirtaa tuottavista omaisuuseristä 78 artiklassa tarkoitetulla tavalla, ja tässä liitteessä vahvistetaan lainakohtaisia tietokantoja koskevat vaatimukset. b) muutetaan I jakso seuraavasti: i) korvataan 1 ja 2 kohta seuraavasti: ”1. Osapuolten on toimitettava lainakohtaiset tiedot lainakohtaiseen tietokantaan tämän liitteen mukaisesti. Lainakohtainen tietokanta julkaisee tällaiset tiedot sähköisesti. 2. Lainakohtaiset tiedot voidaan toimittaa kustakin yksittäisestä transaktiosta käyttämällä a) ESMAn arvopaperistamisrekisteriin ilmoitettavien transaktioiden osalta lomakkeita, jotka määritetään komission asetuksen (EU) 2017/2402 7 artiklan 4 kohdan nojalla hyväksymissä teknisissä täytäntöönpanostandardeissa; tai b) eurojärjestelmän nimettyyn rekisteriin ilmoitettavien transaktioiden osalta viimeisintä versiota soveltuvasta lainakohtaisesta, EKP:n verkkosivuilla julkaistusta tietojen ilmoituslomakkeesta. Molemmissa tapauksissa toimitettavan tietojenantolomakkeen tyyppi riippuu omaisuusvakuudellisen arvopaperin vakuutena olevan omaisuuserän tyypistä, kuten 73 artiklan 1 kohdassa on määritelty.”; ii) lisätään 2a ja 2b kohta seuraavasti: ”2a. Lainakohtaisten tietojen toimittaminen 2 kohdan a alakohdan mukaisesti alkaa sen kalenterikuukauden alussa, joka seuraa välittömästi päivämäärää, joka on kolme kuukautta ESMAlle suoritettavan raportoinnin aloituspäivästä. Lainakohtaisten tietojen toimittaminen 2 kohdan b alakohdan mukaisesti sallitaan sen kalenterikuukauden loppuun saakka, johon päivämäärä kolme vuotta ja kolme kuukautta ESMAlle suoritettavan raportoinnin aloituspäivästä osuu. 2b. Riippumatta siitä, mitä 2a kohdan toisessa alakohdassa määrätään, yksittäistä transaktiota koskevat lainakohtaiset tiedot on toimitettava 2 kohdan a alakohdan mukaisesti, jos sekä a) transaktion asianomaiset osapuolet ovat asetuksen (EU) 2017/2402 7 artiklan 1 kohdan a alakohdan ja 7 artiklan 2 kohdan nojalla velvollisia toimittamaan yksittäistä transaktiota koskevat lainakohtaiset tiedot ESMAn arvopaperistamisrekisteriin käyttämällä komission kyseisen asetuksen 7 artiklan 4 kohdan nojalla hyväksymissä teknisissä täytäntöönpanostandardeissa määritettyjä lomakkeita; että b) lainakohtaisten tietojen toimittaminen 2 kohdan a alakohdan mukaisesti on alkanut.”; c) muutetaan II jakso seuraavasti: i) korvataan 2 kohta seuraavasti: ”2. Omaisuusvakuudellisten arvopapereiden lainakohtaisten tietojen on täytettävä vähimmäislaatuvaatimukset, joiden täyttymistä arvioidaan saatujen tietojen, erityisesti lainakohtaisten tietojen ilmoituslomakkeen kenttien pohjalta.”; ii) korvataan 3 kohdan ensimmäinen virke seuraavasti: ”3. Jotta tunnistettaisiin kentät, joiden osalta tietoja ei ole saatavilla, jokaisella lainakohtaisten tietojen ilmoituslomakkeella on mahdollista valita jokin kuudesta vaihtoehtoisesta ”ei tietoja” -selityksestä (no data, ND), joita on käytettävä aina, kun ilmoituslomakkeen edellyttämiä tietoja ei pystytä toimittamaan.”; d) muutetaan III jakso seuraavasti: i) korvataan otsikko seuraavasti: ”III. TIEDON LAADUN MITTAAMISMENETELMÄT” ii) poistetaan 1 kohta; iii) korvataan 2 kohta seuraavasti: ”2. Lainakohtaisen tietokannan järjestelmä pisteyttää tuloksen kullekin omaisuusvakuudellisten arvopapereiden transaktiolle sen jälkeen, kun lainakohtaiset tiedot on toimitettu ja käsitelty.”; iv) poistetaan 4 kohta ja taulukko 3; e) korvataan IV.II jaksossa, jonka otsikkona on ”Menettelyt, joiden mukaisesti nimeäminen suoritetaan ja perutaan”, 1 kohta seuraavasti: ”1. Hakemus siitä, että eurojärjestelmä nimeäisi lainakohtaisen tietokannan, on toimitettava EKP:n riskienhallintaosastolle. Hakemuksessa on esitettävä riittävät perustelut ja sen liitteenä täydelliset asiakirjat, jotka osoittavat, että hakija täyttää näissä suuntaviivoissa lainakohtaisille tietokannoille asetetut vaatimukset. Hakemus on laadittava perusteluineen ja liiteasiakirjoineen kirjallisesti sekä mahdollisuuksien mukaan sähköisessä muodossa. Nimeämistä koskevia hakemuksia ei enää hyväksytä 13 päivän toukokuuta 2019 jälkeen. Kaikki ennen tätä päivämäärää vastaanotetut hakemukset käsitellään tämän liitteen mukaisesti.”;